
A Tokaj-hegyaljai borok északi irányú kereskedelme a XVI. Században

A 16. századi Magyar Királyság északi irányú borkivitelének kutatásánál jelentős probléma a forráshiány. A kora újkori magyar gazdaság egyik alappillére a mezőgazdasági termékek exportja volt. Annak ellenére, hogy az élő állat, az állatbőrök, és a prémek után a legfontosabb kereskedelmi terméknek a bor számított, nagyon kevés forrás maradt ránk a téma kutatását segítve.
Dolgozatom struktúrája három forráscsoportra épül. Ennek megfelelően az egyes tartalmi egységek felépítése az adott forráscsoport sajátosságaihoz, elemzési lehetőségeihez igazodik. Munkám első részében a Tokaj-hegyaljai borvidék jellemzőit mutatom be a vizsgált időszakra vonatkozóan, mivel a 16. századtól ez az a terület, amely alapját képezi az északi irányú borexportnak. A forráscsoport elemei: az 1557-es és 1558-as kassai tiltások, az 1567-es nagyszombati vámnapló, és a harmadik strukturális eleme a dolgozatnak pedig a Magyar Kamarai anyagok 1567-es bejegyzéseinek csoportja, viszont ennek az információ bázisa erősen sporadikus.
Dolgozatomban ötvözni szeretném a nyugaton már számos tudományos műhely által követett módszertani kereteket, a klasszikus kereskedelemtörténet kutatási módszertanával.



